**VYHLÁSENIE O ROZPOROCH**

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 3/2023 Z. z., ktorým sa ustanovujú pravidlá poskytovania podpory na neprojektové opatrenia Strategického plánu spoločnej poľnohospodárskej politiky, sa predkladá s týmito rozpormi so Slovenskou poľnohospodárskou a potravinárskou komorou (SPPK):

|  |  |  |  |  |
| --- | --- | --- | --- | --- |
| **SPPK** | **Celému materiálu**Navrhujeme doplniť nasledovné druhy drevín do zoznamu druhov stromov určených na založenie agrolesníckého systému (ďalej len ALS) a líniových vegetačných prvkov: Lesné dreviny Populus alba L. topoľ biely; Populus nigra L. topoľ čierny; Populus tremula L. topoľ osikový; Populus × canescens (Ation) Sm. topoľ sivý; Castanea sativa gaštan jedlý Mill.; Alnus glutinosa (L.) Gaertn jelša lepkavá; Alnus incana Moench jelša sivá; Betula pendula Roth. breza previsnutá; Carpinus betulus L. hrab obyčajný; Fraxinus excelsior L. jaseň štíhly; Picea abies (L.) Karst smrek obyčajný; Salix alba L. vŕba biela; Salix caprea L. vŕba rakyta; Taxus baccata L. tis obyčajný; Ovocné dreviny Prunus armeniaca L. marhuľa obyčajná; Prunus persica (L.) Batsch broskyňa obyčajná; Poznámky: Smrek obyčajný je možné obmedziť napr. od nadmorskej výšky 800 m n. m. Topoľ sivý je spontánny prirodzený hybrid topoľa bieleho a osikového. Odôvodnenie: v agrolesníckych systémoch je dôležité vyváženie ekonomického a environmentálneho aspektu. Preto produkčná funkcia ALS systémov nesmie byť vylúčená. Navrhované dreviny sú pôvodné druhy drevín. Gaštan jedlý nie je pôvodný druh dreviny, avšak podľa Prílohy č. 2 k vyhláške č. 170/2021 Z. z. na jeho vysádzanie nie je potrebný súhlas orgánu ochrany prírody. | **Z** | **N** | V rámci rozporového konania uskutočneného 22. 9. 2023 predkladateľ uviedol pripomienkujúcemu subjektu dôvody nemožnosti akceptovať navrhovanú úpravu.Predkladateľ stručne uvádza, že zoznam druhov stromov určených na založenie agrolesníckeho systému (ALS) a na založenie líniových vegetačných prvkov (LVP) je súčasťou Vestníka Ministerstva pôdohospodárstva a rozvoja vidieka Slovenskej republiky; nie je predmetom nariadenia vlády SR č. 3/2023 Z. z. Pripomienka je nad rámec predkladaného návrhu.Pripomienkujúci subjekt trvá na zásadnej pripomienke. Rozpor trvá.   |
| **SPPK** | **Celému materiálu**Navrhujeme zahrnúť do podpory na udržanie aj existujúce ALS systémy za nasledujúcich podmienok, na tej istej ploche súčasne: 1. buď OP alebo TTP, 2. pastva alebo pestovanie plodín 3. existujúce dreviny o minimálnom počte 80 ks/ha. V prípade, že má žiadateľ menší počet drevín, môže vysadiť nové tak aby dosiahol počet 80 ks/ha. V prípade, že má viac ako 100 drevín/ha musí jasne preukázať pastvu alebo pestovanie plodín (geotagging - foto, video). Odôvodnenie: podľa našich informácií je počet záujemcov o ALS podporu 16. Pri tak malom záujme navrhujeme odmeniť inovatívnych farmárov, ktorí založili ALS systém v posledných rokoch alebo pretvorili tzv. bielu plochu na plochu, ktorá spĺňa vyššie uvedené podmienky. | **Z** | **N** | V rámci rozporového konania uskutočneného 22. 9. 2023 predkladateľ uviedol pripomienkujúcemu subjektu dôvody nemožnosti akceptovať navrhovanú úpravu.Predkladateľ stručne uvádza, že podpora sa poskytuje len na zakladanie novovytvorených ALS a ich následnú ochranu a údržbu. Existujúce ALS legislatívny predpis neupravuje. Navrhovaná úprava pripomienkujúceho subjektu nie je v súlade so SP SPP. Pripomienkujúci subjekt trvá na zásadnej pripomienke. Rozpor trvá.  |
| **SPPK** | **Celému materiálu**Navrhujeme zvýšiť podporu na ALS zo 2468 €/ha na úroveň Českej republiky a teda 4300 €/ha pre všetkých prijímateľov vrátane podaných žiadostí v roku 2023. Odôvodnenie: návrh podpory je už takmer tri roky starý a nevychádza z aktuálnych reálnych cien ovplyvnených vysokou infláciou. Treba si uvedomiť, že výsadba a povýsadbová starostlivosť o dreviny vo voľnej krajine je oveľa náročnejšia ako v blízkosti sídiel. Ďalším dôvodom navýšenia je malý záujem o túto podporu a nepomer výšky podpory k líniovým vegetačným prvkom. | **Z** | **N** | V rámci rozporového konania uskutočneného 22. 9. 2023 predkladateľ uviedol pripomienkujúcemu subjektu dôvody nemožnosti akceptovať navrhovanú úpravu.Predkladateľ stručne uvádza, že výšku podpory určuje nezávislá inštitúcia, pričom jej výpočet obsahuje všetky relevantné nákladové položky a tento tvorí prílohu SP SPP. Z uvedeného rovnako vyplýva, že nie je možné porovnávať výšku podpory poskytovanej v rámci Slovenskej republiky s úrovňou podpory iných členských štátov, ktorej výpočet , resp. spôsob výpočtu nie je zrejmý.Pripomienka je nad rámec predkladaného návrhu.Pripomienkujúci subjekt trvá na zásadnej pripomienke. Rozpor trvá.  |
| **SPPK** | **K § 43**Do § 43 navrhujeme doplniť odsek 9 v nasledovnom znení: „Vysádzané dreviny sú určené na produkciu, či už vo forme využitia dreva, alebo ovocia za účelom zisku. Drevnú hmotu je možné získavať najskôr po piatich rokoch kopicovaním, polardovaním a vyvetvovaním.“ Odôvodnenie: ALS nepatrí medzi neproduktívne hospodárenie, práve naopak, prináša produkciu a zároveň žiadané environmentálne benefity. V metodickom usmernení MPRV SR k NV SR č. 3/2023 Z. z. z 05. 04. 2023 je presný opak, čo popiera všetky svetové definície ALS. Spôsob získavania drevnej hmoty v našom návrhu drevinu nezahubí. | **Z** | **N** | V rámci rozporového konania uskutočneného 22. 9. 2023 predkladateľ uviedol pripomienkujúcemu subjektu dôvody nemožnosti akceptovať navrhovanú úpravu.Predkladateľ stručne uvádza, že ide o neproduktívnu investíciu a intervencia má charakter adaptačného opatrenia na zmiernenie dôsledkov zmeny klímy. Hlavným cieľom je výsadba drevín z dôvodu environmentálneho hľadiska.Pripomienka je nad rámec predkladaného návrhu.Pripomienkujúci subjekt trvá na zásadnej pripomienke. Rozpor trvá. |
| **SPPK** | **K novelizačnému bodu č. 14**Žiadame vypustiť novelizačný bod 14 a zachovať pôvodné znenie ustanovenia. Odôvodnenie: štát určil jasnú podmienku, že počet stromov nesmie klesnúť pod 80 ks/ha. Máme za to, aby si farmár sám určil spôsob ako to dosiahne, vzhľadom na to, že najlepšie pozná svoje prírodné podmienky a početnosť divej zveri. Vo všeobecnosti pri výsadbe drevín vo voľnej krajine nie sú vhodné vysoké dreviny. Čím vyššia drevina, tým horšia ujateľnosť a náročnejšia starostlivosť, najmä čo sa týka zálievky. Pri podpore na založenie ALS 2468 €/ha vychádza podpora na jednu drevinu 24,68 €/ha. Pri cenách 2m kolov z tvrdého dreva z neoficiálnych internetových zdrojov v priemere 5 €/ks, alebo z oficiálnych zdrojov 7€/ks, táto položka spotrebuje 20 až 30 % z celkovej podpory, čo považujeme za neprimerane vysoký náklad už aj tak nízkej podpory. Pri výsadbe vlastných alebo lokálnych proveniencií je 2m kôl rovnako zbytočný. Viacerí naši členovia plánovali založenie ALS v existujúcom elektrickom ohradníku a potreba chráničky je otázna. Opäť zdôrazňujeme, štát určil jasnú podmienku počtu prežitia drevín 80 ks/ha a máme za to, aby si farmár sám určil spôsob ako to dosiahne. | **Z** | **N** | V rámci rozporového konania uskutočneného 22. 9. 2023 predkladateľ uviedol pripomienkujúcemu subjektu dôvody nemožnosti akceptovať navrhovanú úpravu.Predkladateľ stručne uvádza, že vo výpočtoch podpory na založenie ALS a založenie LVP sú zahrnuté aj náklady na ochranu drevín v podobe ako je to upravené v navrhovanej novele legislatívneho predpisu.Pripomienkujúci subjekt trvá na zásadnej pripomienke. Rozpor trvá. |
| **SPPK** | **Nový novelizačný bod**V § 29 ods. 2 písm. k, ods. 3 navrhujeme vypustiť text: „zakazuje sa počas obdobia viacročného záväzku mulčovať na rovnakej ploche viac ako jedenkrát.“ Odôvodnenie: mulčovanie ako doplnková operácia umožňuje odstraňovať nežiaducu vegetáciu z plochy, čím zabraňuje rozširovaniu burín a inváznych druhov rastlín a chráni tak biotopy TTP pred rozširovaním ruderálnych burín. Zároveň sa tak zamedzuje znižovaniu využiteľnej/úžitkovej výmery poľnohospodárskej pôdy v rámci registra pôdnych blokov (LPIS). Jednorázové mulčovanie počas záväzku je nedostatočné pre zabraňovanie rozširovaniu nežiaducej vegetácie a vedie k zarastaniu trvalých trávnych porastov. | **Z** | **N** | V rámci rozporového konania uskutočneného 22. 9. 2023 predkladateľ uviedol pripomienkujúcemu subjektu dôvody nemožnosti akceptovať navrhovanú úpravu.Predkladateľ stručne uvádza, že navrhovaná úprava pripomienkujúceho subjektu je v rozpore s podmienkami stanovenými v SP SPP.Pripomienka je nad rámec predkladaného návrhu.Pripomienkujúci subjekt trvá na zásadnej pripomienke. Rozpor trvá. |
| **SPPK** | **Nový novelizačný bod**V § 29 Ochrana poloprírodných a prírodných a prírodných biotopov tráv, odsek 2 písm. d) navrhujeme zmeniť dátum vykonania prvej kosby z 8. augusta na najneskôr do 15. septembra. Odôvodnenie: týmto sa termín zosúladí s termínom na neskoršie kosenie podľa § 18 NV SR číslo 436/2022 Z. z.. Zároveň sa týmto trávnym porastom umožní, aby sa trávy vysemenili, nakoľko ich nemožno prisievať klasickým spôsobom (§ 29, odst.2 pís. k.1 NV SR 3/2023 Z. z.). | **Z** | **N** | V rámci rozporového konania uskutočneného 22. 9. 2023 predkladateľ uviedol pripomienkujúcemu subjektu dôvody nemožnosti akceptovať navrhovanú úpravu.Predkladateľ stručne uvádza, že navrhovaná úprava pripomienkujúceho subjektu je v rozpore s podmienkami stanovenými v SP SPP.Pripomienka je nad rámec predkladaného návrhu.Pripomienkujúci subjekt trvá na zásadnej pripomienke. Rozpor trvá. |
| **SPPK** | **Nový novelizačný bod**V prílohe č. 10 navrhujeme v riadku 18. rozdeliť brusnicu pravú (Vaccinium vitis-idaea) a brusnicu chocholíkatú (čučoriedka kanadská, americká, veľkoplodá, záhradná ... všetko názvy pre jeden druh) nasledovne: 18.a Brusnica pravá 8 000 ks produkčný sad, 5 000 ks ostatný ovocný sad 18.b Brusnica chocholíkatá 3 000 ks produkčný sad, 2 000ks ostatný ovocný sad Takto sa počty jedincov na hektár zosúladia s Podporou na ekologické poľnohospodárstvo (§34 tohto NV SR), ako aj s NV 436/2022 Z. z., § 26 - Podpora na ovocie, Príloha č.7. Odôvodnenie: dávame do pozornosti rozdiel dvoch samostatných rastlinných rodov a štyroch samostatných rastlinných druhov, s diametrálne odlišným počtom kusov na hektár. Pre nejednoznačnosť používaných názvov a relatívnu jednoznačnosť latinských názvov, uvádzame slovenské, aj latinské názvy: brusnica pravá – prirodzený druh vresovísk (Vaccinium vitis-idaea), brusnica veľkoplodá (kľukva) – pestovaná v záhradách a plantážach s vyšľachtenými odrodami (Vaccinium macrocarpon), čučoriedka obyčajná, rastúca prirodzene na vresoviskách, pasienkoch a v lesoch (Vaccinium myrtillus) a čuroriedka chocholíkatá (veľkoplodá), pestovaná v záhradách a plantážach s vyšľachtenými odrodami (Vaccinium corymbosum). | **Z** | **N** | V rámci rozporového konania uskutočneného 22. 9. 2023 predkladateľ uviedol pripomienkujúcemu subjektu dôvody nemožnosti akceptovať navrhovanú úpravu.Predkladateľ stručne uvádza, že predmetný novelizačný bod upravuje len technický výstup v tabuľke.Nejde o porovnávanie dvoch odlišných opatrení s nerovnakými podmienkami.Rozpor odstránený. |